《去妇词》
宋代·郑采

敝衣尚可浣，古镜尚可磨。郎心一昏蔽，反覆将奈何！

缅怀初嫁时，同心指江河。江河固上流，郎恩中道休。

娟娟芙蓉花，托根在芳洲。驱妾出门去，妾身将焉求。

安得明月珠，置之郎心头。

作者简介：郑采（一一八八～一二四九），字载伯，一字伯亮，福安（今属福建）人。理宗绍定二年（一二二九）进士。官校书郎，累迁左谏议大夫。淳祐七年（一二四七）拜端明殿学士，同签书枢密院事，九年卒，年六十二。事见《淳熙三山志》卷三二、《后村先生大全集》卷一六九《枢密郑公行状》。《宋史》卷四二○有传。